Buharija

Muhammed ibn Ismail el-Buhari, poznatiji kao Buharija (arapskiالبخاري) 
ili Imam Buhari (810-870), je poznati islamski učenjak iz Buhare (Uzbekistan), poznat po svome kapitalnom djelu zbrike hadisa „Sahih Buhari", kolekcija hadisa.

 Biografija 
Njegovo puno ime je Muhammed ibn Ismail ibn Ibrahim ibn el-Mugire ibn Bardizbah el-Buhari (Arapski: محمد بن اسماعيل بن ابراهيم بن المغيرة بن بردزبه البخاري). Ali je poznatiji kao Imam Buharija.

 Djetinjstvo (810-820) 
mini|desno|300px|Lokacija grada Buhara u Uzbekistanu

Rođen je 20. jula 810. godine (13. Ševala, 194 po Hidžri) u gradu Buhara (koji je bio dio Horosana u to vrijeme). Danas je to grad u Uzbekistanu. Njegov otac Ismail ibn Ibrahim je bio poznati hadiski učenjak također, umro je dok je Imam Buhari bio mlad.

Legenda kaže da je Imam Buharija u vrijeme smrti njegovog oca oslijepio, ali da je njegova majka zamolila Allaha da mu povrati vid, nakon čega mu se vid i vratio. Njegova majka je nakon smrti oca radila teške poslove, da bi zaradila za njegovo školovanje. Nakon završene osnovne škole posvećuje se učenju Hadisa.

Kada je imao 16 godina, njegova majka, brat i on, kreću na put u Meku, odakle kreće na put u mnoge gradove prikupljajući znanje o hadisima. Bilježi se da je ostao u Basri 4 ili 5 godina,a zatim u Hidžazu 6 godina. A zatim je odatle putovao u Kufu i Basru.

Kada su vlasti u Basri čule da dolazi u grad, organizovali su katedru gdje je Imam Buhari predavao Hadis. U Bagdadu su na jednoj javnoj katedri došli desetorica poznatih hadiskih učenjaka i da bi ga iskušali javno, promijenili lanac prenosilaca (Isnad) od oko stotinu hadisa.
Nakon što je čuo te hadise on je rekao kako ne poznaje te hadise, ali da zna hadise koji su slični, a zatim citirao ispravne verzije napamet. (lanci prenosilaca sadrže mnogo imena).

 Putovanja po islamskom svijetu (828-846) 
Kada je imao 18 godina odlučio je da putuje širom islamskog tadašnjeg svijeta i skuplja, aranžira i potvrđuje autentičnosti predaja. Tako je se susretao sa prenosiocima u Egiptu, Siriji, Iraku i Arabiji, susreo se sa preko 1000 prenosilaca i naučio napamet oko 600.000 hadisa (vjerodostojnih i ostalih) sa lancem prenosilaca i stepenima autentičnosti, što ga je učinilo najpoznatijim Muhadisom tog vremena. Nakon skoro 16 godina na tom putu sakupljanja hadisa, nakon povratka u Buharu, napisao je svoje kapitalno djelo „El Džami el Sahih“ (Zbirka Sahih hadisa) koja je zbirka od 7.275 provjerenih izreka Muhammeda.

mini|desno|220px|Mezar Imama Buharije

 Smrt 
U 54. godini života, godine 864. došao je u veliki Iranski grad Nišapur. Gdje je upoznao svoga budućeg učenika Muslima, koji je poslije napisao također veliku poznatu zbirku hadisa (Sahih Muslim).
Tamošnji vladar je naredio Imamu Buhariji da drži lekcije na njegovom dvoru, što je Buharija odbio. Nakon podizanja tenzija između Buharije i vladara, Buharija je protjeran iz grada u jedno selo Kartank blizu Buhare. Gdje je i umro 870. godine, u 60 godini života.

 Poznata djela 
 El-Džami el-Sahih (الجامع الصحيح), poznat kao Sahih Buhari
 El Edeb el Mufred (الأدب المفرد), (djelo koje se bavi biografijom i moralom Muhammeda 
 El-Tarih el-Kebir' ( djelo koje se bavi historijom).
 El-Tarih el-Sagir – (također historija, ali ne općenitog karaktera kao „Kebir“, već životopis Poslanika, Ashaba, Tabi'ina.
 Ed-Duafa es-Sagir –Knjiga koja sadrži imena nepouzdanih prenosilaca hadisa, i razlozi radi kojih se smatraju takvim.
 Esemi es-Sahaba – Knjiga koja sadrži imena, porijeklo i biografije Ashab
 Kitab el-Vaihdan – Biografije manje poznatih ashaba koji se nalaze u lancima prenosilaca hadisa.
 Kitab el-Kuna
 Halik el-fal el-'Ibad
 El-Tarikh Al-Awsat 
 El-Džamia el-Kebir 
 El-Musned el-Kebir
 Kitab el-Ešribah

 Također pogledajte 
 Hadis
 Muslim

 Reference 

 Vanjski linkovi 

 Pretraživač zbirke hadisa (engl.)
 Engleski prijevod Buharijine zbirke hadisa
 Online izdanje Buharijine zbirke vjerodostojnih hadisa 

Kategorija:Hadisi
Kategorija:Islamski historičari
Kategorija:Rođeni 810.
Kategorija:Umrli 870.